Ukrainada davlat manfaatlariga 2 mlrd grivna (97.3 mln dollar) zarar keltirilganligi yuzasidan tekshiruv ishlari o‘tkazilmoqda. Bu haqda mamlakat ichki ishlar vazirligi saytida e’lon qilingan xabarnomadan ma’lum bo‘ldi.Tergovchilar guruhining fikricha, davlat pullari 2012-2013 yillarda “Gosinvestproyekt” davlat tashkiloti bilan aloqador firmalarga kredit shaklida berilgan. Ularning bu xatti-harakatlariga nisbatan surishtiruv ishlari olib borilmoqda. Amaldorlarga xizmat mansabidan o‘z manfaati yo‘lida foydalanish va jinoiy yo‘l bilan topilgan daromadni legallashtirish aybi qo‘yilmoqda.